Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi nizomni tasdiqlash haqida
(resolution, 2025-03-19)

Oʻzbekiston Respublikasining “Adliya organlari va muassasalari faoliyati takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2010-yil 14-sentabrdagi OʻRQ-255-son Qonuniga, shuningdek Oʻzbekiston Respublikasi adliya organlari va muassasalari xodimlariga maxsus unvonlar — martaba darajalari berish tartibini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi adliya organlari va muassasalari xodimlarining martaba darajalari toʻgʻrisidagi nizom ilovaga muvofiq tasdiqlansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi adliya vaziri R.A. Muhitdinov zimmasiga yuklansin. 1. Mazkur Nizom Oʻzbekiston Respublikasi adliya organlari va muassasalari xodimlariga maxsus unvonlar — martaba darajalari berish tartibini belgilaydi. 2. Oʻzbekiston Respublikasi adliya organlari va muassasalari xodimlarining maxsus unvonlari quyidagi martaba darajalaridan iborat boʻladi: Oʻzbekiston Respublikasi Haqiqiy davlat adliya maslahatchisi; 1-darajali davlat adliya maslahatchisi; 2-darajali davlat adliya maslahatchisi; 3-darajali davlat adliya maslahatchisi; 1-darajali adliya maslahatchisi; 2-darajali adliya maslahatchisi; 3-darajali adliya maslahatchisi; 1-darajali yurist; 2-darajali yurist; 3-darajali yurist. 3. Oʻzbekiston Respublikasi adliya organlari va muassasalari xodimlariga martaba darajalari ijobiy attestatsiya, malakasiga muvofiq oliy yuridik maʼlumot yoki boshqa oliy maʼlumot mavjud boʻlgan hamda Oʻzbekiston Respublikasi Adliya vazirligi huzuridagi Yuridik kadrlarni qayta tayyorlash va malakasini oshirish institutida maxsus malaka oshirish kurslarini muvaffaqiyatli oʻtagan taqdirda, egallab turgan lavozimi va ish stajiga, shuningdek, oldingi ish yoki xizmat joyida berilgan maxsus unvonlarni hisobga olgan holda izchil tartibda beriladi. 4. Oʻzbekiston Respublikasi adliya organlari va muassasalari xodimlariga tegishli lavozimlarga muvofiq quyidagi martaba darajalari beriladi: Oʻzbekiston Respublikasi Haqiqiy davlat adliya maslahatchisi— Oʻzbekiston Respublikasi adliya vaziriga1-darajali davlat adliya maslahatchisi— Oʻzbekiston Respublikasi adliya vazirining birinchi oʻrinbosariga2-darajali davlat adliya maslahatchisi— Oʻzbekiston Respublikasi adliya vazirining oʻrinbosarlariga; Toshkent davlat yuridik universiteti rektori3-darajali davlat adliya maslahatchisi— Oʻzbekiston Respublikasi Adliya vazirligi departamentlari boshliqlariga, Oʻzbekiston Respublikasi Adliya vazirligi hayʼati aʼzolari boʻlgan boshqarma boshliqlariga; Qoraqalpogʻiston Respublikasi adliya vaziriga, viloyatlar va Toshkent shahar adliya boshqarmalari boshliqlariga1-darajali adliya maslahatchisi— Oʻzbekiston Respublikasi Adliya vazirligi boshqarmalari va mustaqil boʻlimlari boshliqlariga; Qoraqalpogʻiston Respublikasi adliya vaziri hamda viloyatlar va Toshkent shahar adliya boshqarmalari boshliqlarining birinchi oʻrinbosarlariga; X. Sulaymonova nomidagi Respublika sud ekspertiza markazi direktoriga; Yuridik kadrlarni qayta tayyorlash va malakasini oshirish instituti direktoriga; Toshkent davlat yuridik universiteti prorektorlariga; “Adolat” milliy huquqiy axborot markazi direktoriga; Qonunchilikni tahlil qilish va tartibga solish taʼsirini baholash instituti direktoriga; “Intellektual mulk markazi” davlat muassasasi direktoriga2-darajali adliya maslahatchisi— Oʻzbekiston Respublikasi Adliya vazirligi boshqarma boshliqlarining oʻrinbosarlariga, boshqarmalar boʻlimlari boshliqlariga; Qoraqalpogʻiston Respublikasi adliya vazirining hamda viloyatlar va Toshkent shahar adliya boshqarmalari boshliqlarining oʻrinbosarlariga; yuridik texnikumlar direktorlariga; Toshkent davlat yuridik universiteti huzuridagi akademik litsey direktoriga; X. Sulaymonova nomidagi Respublika sud ekspertiza markazi direktorining oʻrinbosariga; Yuridik kadrlarni qayta tayyorlash va malakasini oshirish instituti direktorining oʻrinbosarlariga; “Adliya organlari va muassasalarida axborot-kommunikatsiya texnologiyalarini rivojlantirish markazi” direktoriga; “Adolat” milliy huquqiy axborot markazi direktorining oʻrinbosarlariga 3-darajali adliya maslahatchisi— Oʻzbekiston Respublikasi Adliya vazirligining bosh maslahatchilariga; Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari boʻlim boshliqlariga; tuman (shahar) adliya boʻlimlari boshliqlariga; FHDY boʻlimlari mudirlariga; davlat notarial idoralarining katta notariuslariga; yuridik texnikum direktorining oʻrinbosariga; Toshkent davlat yuridik universiteti huzuridagi akademik litsey direktorining oʻrinbosariga1-darajali yurist— Oʻzbekiston Respublikasi Adliya vazirligining yetakchi maslahatchilariga; Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarining bosh maslahatchilariga; yuridik xizmat koʻrsatish markazlari boshliqlariga; davlat xizmatlari markazlari direktorlariga; davlat notarial idoralarining katta notariuslari oʻrinbosarlariga; idoraviy notarial arxivlar mudirlariga; FHDY arxivlari mudirlariga2-darajali yurist— Oʻzbekiston Respublikasi Adliya vazirligi katta maslahatchilariga; Qoraqalpogʻiston Respublikasi Adliya vazirligi hamda viloyatlar va Toshkent shahar adliya boshqarmalarining yetakchi maslahatchilariga; tuman (shahar) adliya boʻlimlarining bosh maslahatchilariga, yuridik xizmat koʻrsatish markazlari bosh yuristkonsultlariga, davlat xizmatlari markazlari boʻlim boshliqlari va bosh maslahatchilariga, davlat notarial idoralarining notariuslariga; FHDY organlarining 1-toifali inspektorlariga3-darajali yurist— Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarining katta maslahatchilari va maslahatchilariga; tuman (shahar) adliya boʻlimlarining yetakchi va katta maslahatchilariga; notariuslar yordamchilariga; FHDY organlarining 2-toifali inspektorlariga 5. Oʻzbekiston Respublikasi Haqiqiy davlat adliya maslahatchisi, 3, 2 va 1-darajali davlat adliya maslahatchilarining martaba darajalari Oʻzbekiston Respublikasi Prezidenti tomonidan beriladi. 3, 2 va 1-darajali adliya maslahatchisi, shuningdek, 3, 2 va 1-darajali yurist martaba darajalari Oʻzbekiston Respublikasi adliya vaziri tomonidan beriladi. Oʻzbekiston Respublikasi adliya vaziri Oʻzbekiston Respublikasi adliya organlari va muassasalarining ushbu Nizomning 4-bandida koʻrsatilmagan lavozimlarini 1-darajali adliya maslahatchisi va ungacha boʻlgan martaba unvonlarini berish maqsadida mavjud lavozimlarga tenglashtirishga haqlidir. Qonunchilikda belgilangan tartibda martaba darajalari quyidagilarga ham beriladi: Oʻzbekiston Respublikasi adliya organlari va muassasalaridan ishga oʻtgan Oʻzbekiston Respublikasi Prezidenti Administratsiyasi boshqaruv xodimlariga; Oʻzbekiston Respublikasi Oliy Majlisi Qonunchilik palatasi va Senati hamda Oʻzbekiston Respublikasi Prezidenti Administratsiyasi yuridik xizmatlari xodimlariga; Oʻzbekiston Respublikasi Bosh vaziri kotibiyati rahbarining birinchi oʻrinbosariga, Bosh vazir kotibiyati rahbarining axborot-tahlil va yuridik taʼminlash masalalariga masʼul oʻrinbosariga hamda Oʻzbekiston Respublikasi Bosh vaziri kotibiyati Axborot-tahlil va yuridik taʼminlash departamentining oliy yuridik maʼlumotga ega boʻlgan boshqaruv xodimlariga; Oʻzbekiston Respublikasi Vazirlar Mahkamasining Oʻzbekiston Respublikasi Oliy Majlisidagi vakolatli vakiliga va uning bosh mutaxassisiga ilgarigi ish joyida martaba darajalari berilgan boʻlsa navbatdagi martaba darajalari qonunchilikda belgilangan tartibda beriladi. 6. Martaba darajasida boʻlish muddati quyidagicha belgilanadi: 3-darajali yurist — ikki yil; 2-darajali yurist — uch yil; 1-darajali yurist — toʻrt yil; 3-darajali adliya maslahatchisi — besh yil; 2-darajali adliya maslahatchisi — olti yil. 1-darajali adliya maslahatchisi va undan yuqori martabada boʻlish muddati belgilanmaydi. 7. Mazkur Nizomning 5-bandiga muvofiq Oʻzbekiston Respublikasi adliya organlari va muassasalari xodimlariga 3-darajali davlat adliya maslahatchisidan 1-darajali davlat adliya maslahatchisigacha va 1-darajali davlat adliya maslahatchisi martabasini egallab turgan lavozimiga qaramasdan izchillikka va martabada boʻlish muddatiga rioya qilmagan holda martaba darajasi berishga yoʻl qoʻyiladi. 8. Oʻzbekiston Respublikasi adliya vaziri: ishda alohida oʻrnak koʻrsatgan yoki xizmat burchini namunali bajargan xodimlarga mavjud martaba darajasida xizmat qilish uchun belgilangan muddatning kamida uchdan ikki qismini oʻtganidan soʻng muddatidan oldin navbatdagi martaba darajasi berishga; birinchi marta attestatsiyadan oʻtayotgan xodimlarga ular egallab turgan lavozim boʻyicha nazarda tutilganidan bir daraja past martaba darajalari berishga haqlidir. 9. Tegishli malaka boʻyicha ish tajribasiga ega boʻlmagan shaxslarga martaba darajasi lavozimga tayinlangandan keyin kamida 6 oy oʻtgach beriladi. 10. Oʻzbekiston Respublikasi adliya organlari va muassasalarining bir martaba darajasi belgilangan muddatda xizmat qilgan, lekin xizmat faoliyatida yoki xulq-atvorida jiddiy kamchiliklarga ega boʻlgan xodimlariga navbatdagi martaba darajasi berilmaydi. 11. Martaba darajalari berilgan xodimlar ularda umrlarining oxirigacha boʻladilar hamda faqat Oʻzbekiston Respublikasi adliya organlari va muassasalarida ishlash bilan muvofiq kelmaydigan xatti-harakatlari uchun ishdan boʻshatilgan taqdirda ulardan mahrum qilinishi mumkin. 12. Xizmat burchini qoʻpol ravishda buzganligi, badnom qiluvchi nojoʻya ish qilganligi yoki xizmat vazifalarini muntazam ravishda yetarlicha bajarmaganligi uchun xodimlarning martabasi pasaytirilishi mumkin, lekin ular ega boʻlgan martaba darajasidan ikki daraja past boʻlishi mumkin emas. 13. Martaba darajasidan mahrum qilish yoki uni pasaytirish martaba darajasi berish huquqiga ega boʻlgan tegishli mansabdor shaxslar tomonidan amalga oshiriladi. 14. Oʻzbekiston Respublikasi adliya organlari va muassasalari xodimlarini martaba darajalari boʻyicha attestatsiyadan oʻtkazish tartibi Oʻzbekiston Respublikasi Adliya vazirligi hayʼati tomonidan belgilanadi. 15. Adliya organlari va muassasalarining martaba darajalariga ega boʻlgan xodimlarining lavozim maoshlariga Oʻzbekiston Respublikasi Vazirlar Mahkamasi tomonidan belgilanadigan miqdorlarda qoʻshimcha haq toʻlanadi. Adliya organlari va muassasalari xodimlarining lavozim maoshlariga qoʻshimcha haq budjetdan tashqari Adliya organlari va muassasalarini rivojlantirish jamgʻarmasi mablagʻlari, shuningdek ularning faoliyatini moliyalashtirish uchun nazarda tutilgan boshqa manbalar hisobiga amalga oshiriladi.